Návrh

# Všeobecne záväzné nariadenie

**mestskej časti Bratislava-Devínska Nová Ves č. XXX**

**o spádových materských školách**

**v zriaďovateľskej pôsobnosti mestskej časti Bratislava-Devínska Nová Ves**

Miestne zastupiteľstvo mestskej časti Bratislava-Devínska Nová Ves podľa § 15 ods. 2 písm. a) zákona č. 377/1990 Zb. o hlavnom meste Slovenskej republiky Bratislave v znení neskorších predpisov, § 6 ods. 1 a 2 zákona Slovenskej národnej rady č. 369/1990 Zb. o obecnom zriadení v znení neskorších predpisov a § 28a a § 59a zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov v spojení s čl. 38 Štatútu hlavného mesta Slovenskej republiky Bratislavy v znení dodatkov sa uznieslo na tomto všeobecne záväznom nariadení:

# Čl. 1

**Úvodné ustanovenie**

1. Toto všeobecne záväzné nariadenie (ďalej len „VZN“) určuje spádové materské školy  v zriaďovateľskej pôsobnosti Mestskej časti Bratislava-Devínska Nová Ves pre deti s trvalým pobytom v mestskej časti Bratislava-Devínska Nová Ves, v ktorej plnia povinné predprimárne vzdelávanie.
2. Týmto VZN sa určuje časť územia mestskej časti pre každú spádovú materskú školu, v ktorej plní dieťa povinné predprimárne vzdelávanie.

# Čl.2

**Spádové materské školy**

1. Dieťa plní povinné predprimárne vzdelávanie v spádovej materskej škole , ak sa zákonný zástupca dieťaťa nerozhodne podľa čl.2ods. 2 tohto nariadenia inak.
2. Dieťa môže plniť povinné predprimárne vzdelávanie v materskej škole mimo školského obvodu spádovej materskej školy, v ktorom má trvalé bydlisko, so súhlasom riaditeľa materskej školy, do ktorej sa hlási. Riaditeľ tejto materskej školy, pri prijímaní detí na predprimárne vzdelávanie, udelí predmetný súhlas s prihliadnutím na kapacitné možnosti materskej školy až po umiestnení všetkých zapísaných detí, ktoré majú trvalé bydlisko v školskom obvode spádovej materskej školy.

|  |  |
| --- | --- |
| Škola | Spádové územie |
| Materská škola Milana Marečka 20 s elokovaným pracoviskom Milana Marečka 16 | Brežná, Bridlicová, I. Bukovčana, Delená, Eisnerova-nepárne čísla, Hradištná, Charkovská, Istrijská, Jána Poničana, Kalištná, Kosatcová Kremencová Magnezitová, M.Marečka, Milana Pišúta, Mlynská, Na Grbe,, Na Kaštieli, Na Mýte,Na Vyhliadke, Nám. 6. Apríla, Novoveská Samova, Spádová, Uhrovecká  Ul. 1. Mája, Vápencová, Vápenka, Záhradná Záveterná |
| Materská škola Pavla Horova 3 s elokovaným pracoviskom Jána Smreka 8 a elokovaným pracoviskom Pavla Horova 16 | Bleduľova, Bršlenova ,Bystrická, Devínske Jazero, Eisnerova 40,42,44, Ílová,Jána Jonáša, Jasencová Janšákova, Jána Smreka, Ľubovníkova, Mečíkova, Na Hriadkach, Na Skale, Opletalova Pavla Horova Pieskovcová Pod Lipovým Podhorská Poniklecová Prímoravská Pod Glavicou Slovinec Štefana Králika Tehliarska Tesco – Glavica Tehelňa, Zavadilová Želiarska  Ulice bez názvu v k.ú. DNV – so súpisným číslom, nové ulice v lokalite Bory -k.ú.DNV |

# Čl. 3

**Účinnosť**

1. Toto VZN č. x/2022 bolo schválené Miestnym zastupiteľstvom mestskej časti Bratislava-Devínska Nová Ves dňa xxxxx uznesením č. Xxxx.
2. Toto VZN bolo vyhlásené vyvesením na úradnej tabuli mestskej časti Bratislava-Devínska Nová Ves dňa xxxx.
3. Lehota na podávanie pripomienok k návrhu VZN podľa § 6 ods. 4 zákona č. 369/1990 Zb. o obecnom zriadení v znení neskorších predpisov je do xxxxx.
4. Toto VZN nadobúda platnosť jeho vyvesením na úradnej tabuli mestskej časti Bratislava-Devínska Nová Ves a účinnosť 1. mája 2022.

# Dárius Krajčír

# starosta mestskej časti

**Bratislava-Devínska Nová Ves**